2013.gada 18.jūnijā Noteikumi Nr.317

Rīgā (prot. Nr.35 17.§)

**Grozījumi Ministru kabineta 2006.gada 11.jūlija noteikumos Nr.584**

**"Valsts policijas koledžas nolikums"**

Izdoti saskaņā ar

 Augstskolu likuma

10.1 panta pirmo daļu

Izdarīt **Ministru kabineta 2006.gada 11.jūlija noteikumos Nr.584 "**Valsts policijas koledžas nolikums**"** (Latvijas Vēstnesis, 2006, 116.nr.; 2009, 34.nr.) šādus grozījumus:

1. Aizstāt 1.punktā vārdus "ceturto profesionālās kvalifikācijas līmeni" ar vārdiem "ceturtā līmeņa profesionālo kvalifikāciju".

2. Izteikt 3.1.apakšpunktu šādā redakcijā:

"3.1. koledžas adrese – Ezermalas iela 8a, Rīga, LV-1014, Latvija;".

3. Papildināt 5.3. un 6.2.apakšpunktu aiz vārda "pilnveides" ar vārdu "izglītības".

4. Papildināt 7.punktu aiz vārdiem "direktora vietnieku" ar vārdiem "kā arī trīs Valsts policijas priekšnieka pilnvarotas Valsts policijas struktūrvienību amatpersonas".

5. Izteikt 8.punktu šādā redakcijā:

"8. Padome ievēlē padomes priekšsēdētāju un sekretāru. Par padomes priekšsēdētāju nevar ievēlēt direktoru. Padome darbojas saskaņā ar Valsts policijas priekšnieka apstiprinātu padomes nolikumu."

6. Svītrot 11.11.apakšpunktā vārdus "un administratīvajiem".

7. Svītrot 11.13.apakšpunktu.

8. Izteikt 16.1.apakšpunktu šādā redakcijā:

"16.1. normatīvajos aktos noteiktajā kārtībā pieņem darbā, pieņem dienestā, ieceļ amatā un atvaļina no dienesta koledžas personālu, kā arī izbeidz darba tiesiskās attiecības ar koledžas personālu;".

9. Svītrot 16.12.apakšpunktu.

10. Papildināt 16.13.apakšpunktu aiz vārdiem "organizē koledžas" ar vārdu "darbības".

11. Svītrot 17.punktu.

12. Svītrot 21.punkta otro teikumu.

13. Izteikt VI nodaļas nosaukumu šādā redakcijā:

"**VI. Koledžas personāls,** **studiju programmu izstrāde un apstiprināšana**".

14. Izteikt 27.punktu šādā redakcijā:

"27. Personas akadēmiskajos amatos ievēlē atklātā konkursā saskaņā ar šo noteikumu [11.11.](http://pro.nais.lv/naiser/text.cfm?Key=0101032006071100584" \l "IntPNpunkt11.11." \o "Vietēja saite)apakšpunktā minēto kārtību. Konkursu izsludina vismaz mēnesi pirms vēlēšanām, publicējot paziņojumu oficiālajā izdevumā "Latvijas Vēstnesis" un ievietojot to koledžas mājaslapā internetā."

15. Svītrot 28., 29. un 30.punktu.

16. Aizstāt 32.7.apakšpunktā vārdus "pārstāvības institūcijās un lēmējinstitūcijās" ar vārdiem "pārstāvības, vadības institūcijās un lēmēj­institūcijās".

17. Izteikt 33.punktu šādā redakcijā:

"33. Reflektantu uzņemšanu koledžā organizē uzņemšanas komisija. Uzņemšanas komisijas nolikumu un komisijas sastāvu katram studiju gadam apstiprina padome."

18. Svītrot 46.punktu.

19. Papildināt noteikumus ar 51.1 punktu šādā redakcijā:

"51.1 Priekšlikumus par grozījumiem koledžas nolikumā padomei var iesniegt:

51.1 1. viena desmitā daļa no koledžas personāla kopskaita;

51.1 2. direktors;

51.1 3. padomes locekļi;

51.1 4. Valsts policija."

Ministru prezidents Valdis Dombrovskis

Iekšlietu ministrs Rihards Kozlovskis